Αλεσάντρο Μπιάνκο

Ο Αλεσάντρο Μπιάνκο (γεννημένος στις 1 Οκτωβρίου 2002) είναι Ιταλός επαγγελματίας ποδοσφαιριστής που αγωνίζεται ως αμυντικός μέσος στον ΠΑΟΚ, ως δανεικός από την Φιορεντίνα.

 Πρώιμη ζωή 
Ο Αλεσάντρο Μπιάνκο γεννήθηκε στο Τορίνο, πέρασε το μεγαλύτερο μέρος της νιώτης του στην Μητροπολιτική Πόλη του Τορίνου, σε μια οικογένεια από το Πεδεμόντιο.

Ο Μπιάνκο ύπηρξε πολλά υποσχόμενος ποδηλάτης κατά τη διάρκεια των πρώτων ετών ενασχόλησής του με τα αθλητικά δρώμενα. Ξεκίνησε να παίζει ποδόσφαιρο σε ηλικία 7 ετών στο Ορμπασσάνο, αλλά σύντομα εντάχθηκε στην ακαδημία της Τορίνο. Παρόλα αυτά, δεν εμφάνισε κάποια σημαντική πρόοδο και εντάχθηκε στην ερασιτεχνική Τσιζόλα Κάλσιο, στο Βινόβο.

Παίζοντας τακτικά στην Τσιζόλα, ο Μπιάνκο προσέλκυσε το ενδιαφέρον συλλόγων της Σέριε Α, υπογράφοντας στην Φιορεντίνα το 2018, αρχικά με την μορφή δανεισμού, κάνοντας μόνιμη την μεταγραφή του στους "βιόλα" έναν χρόνο μετά. 

 Καριέρα σε συλλόγους 
Αρχικά ο Μπιάνκο εντάχθηκε στην ακαδημία της Φιορεντίνα, κατακτώντας τον τίτλο νέων της Ιταλίας νικώντας τις αντίστοιχες ομάδες νέων της Μίλαν και της Γιουβέντους Έκανε τις πρώτες του εμφανίσεις στο πάγκο της ανδρικής ομάδας στη Σέριε Α κατά τη διάρκεια της σεζόν 2020-21, υπό την τεχνική ηγεσία του Τσεσάρε Πραντέλι.

Κατά τη δεύτερη σεζόν του στην ομάδα νέων υπό την ηγεσία του Αλμπέρτο Ακιλάνι, ο Μπιάνκο ήταν ένας από τους πιο διακεκριμένους ποδοσφαιριστές της ομάδας Κ-19 του συλλόγου, οδηγώντας την ομάδα του σε μια ακόμη νίκη του Κόπα Πριμαβέρα (τίτλος νέων), και πάλι με νίκες εναντίον Μίλαν και Γιουβέντους - σε μία αναμέτρηση που σημείωσε ασίστ και γκολ από απευθείας εκτέλεση φάουλ - πριν νικήσουν την Τζένοα και την Λάτσιο στον τελικό. 

Έχοντας εντυπωσιάσει τον νέο προπονητή του συλλόγου, Βιτσέντζο Ιταλιάνο στις αρχές της σεζόν 2021-22, ο Μπιάνκο πραγματοποίησε το επαγγελματικό του ντεμπούτο για την Φιορεντίνα στις 13 Αυγούστου 2021, αντικαθιστώντας τον Έρικ Πούλγκαρ κατά τη διάρκεια της νίκης εντός έδρας νίκης της ομάδας του με 4-0 επί της Κοσένζα για το Κόπα Ιτάλια.

Στις 13 Ιουλίου 2023, ο Μπιάνκο εντάχθηκε στην ομάδα στην Ρετζιάνα της Σέριε Β με την μορφή δανεισμού μέχρι τις 30 Ιουνίου 2024.

Μετά την επιστροφή του από το δανεισμό, ο Μπιάνκο σημείωσε μία συμμετοχή με την Φιορεντίνα στο εναρκτήριο παιχνίδι της Σέριε Α της σεζόν 2024-25 και ξεκίνησε βασικός στην προκριματική φάση του ΟΥΕΦΑ Κόνφερενς Λιγκ εναντίον του Πούσκας Ακαντέμια, αναμέτρηση η οποία έληξε ισόπαλη με 3-3.

Στις 30 Αυγούστου 2024, ο Μπιάνκο παραχωρήθηκε δανεικός στην Μόντσα.

Στις 1 Σεπτεμβρίου 2025, ο Μπιάνκο εντάχθηκε στον ΠΑΟΚ ως δανεικός. Στις 2 Νοεμβρίου 2025, ξεκίνησε για πρώτη φορά βασικός στην ελληνική Σούπερ Λιγκ και μάλιστα σκόραρε, στην εκτός έδρας νίκη της ομάδας του με 5-0 επί του Πανσερραϊκού. Στις 6 Νοεμβρίου του ίδιου έτους, σκόραρε το πρώτο του γκολ στις ευρωπαϊκές διοργανώσεις της ΟΥΕΦΑ, ανοίγοντας το σκορ στην εντός έδρας νίκη της ομάδας του με 4-0 επί της Γιανγκ Μπόις για την 4η αγωνιστική του League Phase του Γιουρόπα Λιγκ.

 Διεθνής καριέρα 
Ο Αλεσάντρο Μπιάνκο είναι διεθνής σε επίπεδο νέων με την Ιταλία, έχοντας ήδη παίξει με την ομάδα των κάτω των 18 ετών της χώρας του, πριν την πρώτη επαγγελματική του σεζόν στην Φιορεντίνα. Στην συνέχεια, εκπροσώπησε επίσης την Κ-20 και την Κ-21 της χώρας του.

 Διακρίσεις 
Τμήματα νέων Φιορεντίνα

 Coppa Primavera: 2020, 2021
 Supercoppa Primavera: 2021

Φιορεντίνα

 Φιναλίστ του Κυπέλλου Ιταλίας: 2022-23
 Φιναλίστ του ΟΥΕΦΑ Κόνφερενς Λιγκ: 2022-23 

 Παραπομπές 

 Εξωτερικοί σύνδεσμοι 
 Προφίλ στον ιστότοπο της ACF Fiorentina (στα ιταλικά) 


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΑΚ Ρετζιάνα 1919
Κατηγορία:Ποδοσφαιριστές ΑΚ Μόντσα
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα